360 डिग्री कैमरा और एडवांस ड्राइवर असिस्टेंस सिस्टम जैसे फीचर्स का दावा, एक्सपेक्टेड प्राइस ₹11 लाख
Mid-size SUV 'Honda Elevate' to be launched in India on June 6, 6 जून को भारत में मिड साइज SUV 'होंडा एलिवेट', 360 डिग्री कैमरा और एडवांस ड्राइवर असिस्टेंस सिस्टम जैसे सेफ्टी फीचर्स, एक्सपेक्टेड प्राइस ₹11 लाख
होंडा कार्स इंडिया अगले महीने की 6 तारीख को ग्लोबल मार्केट के साथ भारत में मिड साइज SUV 'होंडा एलिवेट' को लॉन्च करेगी। इंडियन मार्केट में कंपनी की यह पहली मिड साइज SUV होगी। कंपनी ने ऑफिशियल वेबसाइट में SUV को टीज किया है, जिसमें लॉन्च डेट के बारे में जानकारी दी है।
कंपनी ने अभी तक कार के स्पेसिफिकेशन और फीचर्स के बारे में किसी भी प्रकार की जानकारी नहीं दी है। हालांकि, मीडिया रिपोर्ट में कार के बारे में कई जानकारी सामने आ गई है। आइए इन्हीं रिपोर्ट्स के अनुसार कार के स्पेसिफिकेशन और फीचर्स के बारे में जानते हैं।
होंडा एलिवेट: डिजाइन
होंडा एलिवेट 17 इंच के ऑल-ब्लैक अलॉय व्हील्स के साथ आएगी। गाड़ी में डुअल-टोन पेंट स्कीम के साथ सिंगल-पैन इलेक्ट्रिक सनरूफ मिल सकता है। इसके साथ ही यह स्टाइलिश व्हील आर्क और बड़ी फ्रंट ग्रिल के साथ आएगी, जिसके किनारे पर शार्प LED डे-टाइम रनिंग लैंप, एक लंबा बोनट और LED हेडलैंप मिलेगा।
इसकी लेंथ 4.2 से 4.3 मीटर के बीच हो सकती है। न्यू होंडा SUV में ग्लोबल मार्केट में बिकने वाली कंपनी की CR-V और HR-V के डिजाइन एलिमेंट्स देखने को मिलेंगे।
होंडा एलिवेट : फीचर्स
होंडा एलिवेट SUV में 10.2 इंच की टचस्क्रीन इंफोटेनेमेंट मिल सकता है, जो वायरलेस एपल कारप्ले और एंड्रॉयड ऑटो को सपोर्ट करेगा। इसके साथ इसमें एडवांस ड्राइवर असिस्टेंस सिस्टम (ADAS), लेन डिपार्चर वार्निंग, एडेप्टिव क्रूज कंट्रोल, लेन कीप असिस्ट, 360 डिग्री कैमरा और ऑटोमैटिक हाई बीम असिस्ट जैसे कई फीचर्स मिल सकते हैं।
होंडा एलिवेट : इंजन और पावर
एलिवेट SUV में 1.5-लीटर का 4 सिलेंडर पेट्रोल इंजन मिलने की उम्मीद है। ये इंजन न्यू जनरेशन होंडा सिटी में भी आता है। सिटी में यह इंजन करीब 120 BHP की पावर जनरेट करता है। वहीं, अपकमिंग SUV में पावर आउटपुट करीब 110 BHP होने की उम्मीद है। उम्मीद की जाती है कि होंडा अपने लाइनअप में हाइब्रिड इंजन पेश करेगी।
होंडा एलिवेट : एक्सपेक्टेड प्राइस
मीडिया रिपोर्ट की माने तो कंपनी होंडा एलिवेट को शुरुआती दिल्ली एक्स शो-रूम कीमत 11 लाख रुपए में पेश कर सकती है।